वैक्सीन रणनीति की राहुल गांधी ने की नोटबंदी से तुलना, कहा- '....कुछ उद्योगपतियों का फ़ायदा होगा'
कांग्रेस नेता राहुल गांधी केंद्र सरकार की वैक्सीन रणनीति पर सवाल उठाया है और इसकी तुलना नोटबंदी से की है। अपने ट्वीट संदेश में राहुल गांधी ने कहा है कि 'केंद्र सरकार की वैक्सीन रणनीति नोटबंदी से कम नहीं।'
नई दिल्ली। कांग्रेस नेता राहुल गांधी केंद्र सरकार की वैक्सीन रणनीति पर सवाल उठाया है और इसकी तुलना नोटबंदी से की है। अपने ट्वीट संदेश में राहुल गांधी ने कहा है कि 'केंद्र सरकार की वैक्सीन रणनीति नोटबंदी से कम नहीं।' राहुल गांधी ने कहा कि सरकार की वैक्सीन रणनीति से 'आम जन लाइनों में लगेंगे, धन, स्वास्थ्य व जान का नुक़सान झेलेंगे और अंत में सिर्फ़ कुछ उद्योगपतियों का फ़ायदा होगा।'केंद्र सरकार ने पहली मई से देश में 18 वर्ष आयु से ऊपर के सभी लोगों को वैक्सीन लगवाने की अनुमति दे दी है, अभी तक 45 वर्ष आयु तक के लोगों को वैक्सीन लगवाने की अनुमति है। कांग्रेस पार्टी का मानना है कि सरकार की रणनीति से आने वाले दिनों में वैक्सीन केंद्रों पर लोगों की भीड़ जमा होगी और वैक्सीन लगवाने के लिए लोगों को लाइनों में लगना पड़ेगा।